# Alanta

### Straipsnis iš Vikipedijos, laisvosios enciklopedijos.

  Kitos reikšmės – Alanta (reikšmės).

Alanta
Alanta
Koordinatės |

55°21'00″ š. pl. 25°17'40″ r. ilg.

Artimiausias miestas | Molėtai (18 km į PR)
Savivaldybė | Molėtų rajonas
Seniūnija | Alantos seniūnija
Gyventojų skaičius | 464 (2001 m.)

Vietovardžio kirčiavimas (3b kirčiuotė)
Vardininkas: | Alantà
Kilmininkas: | Alantõs
Naudininkas: | Ãlantai
Galininkas: | Ãlantą
Įnagininkas: | Ãlanta
Vietininkas: | Alantojè

Alanta (arba Alunta) – miestelis Molėtų rajono savivaldybėje, Virintos dešiniajame krante, prie Alantos žiočių. Miestelis išsidėstęs prie kelio Molėtai–Anykščiai. Seniūnijos ir parapijos centras. Miesto planas radialinis; neoromaninė Šv. apaštalo Jokūbo bažnyčia (pastatyta 1909 m.) stovi prie kelių sankryžoje esančios aikštės ant kalno kaip ir visas miestelis, todėl matoma iš tolo. Išlikę dvaro rūmai (su liaudies buities muziejumi), veikia technologijos ir verslo mokykla, vidurinė mokykla, biblioteka.

## [taisyti] Istorija

Alanta 1436 metais Žygimanto Kęstutaičio padovanota Kristinui Astikui už nuopelnus kovoje su Švitrigaila. XVI a. pradžioje pastatyta katalikų bažnyčia. 1581 metais Steponas Batoras padovanojo vengrų kariuomenės Lietuvoje vadui Gasparui Bekešui. Nuo 1598 metų priklausė Radviloms, nuo 1828 iki I-ojo pasaulinio karo – Pomarnackiams. Nuo XVIII a. pabaigos iki 1863 sukilimo veikė parapijinė mokykla. Miestelis 1861-1950 buvo valsčiaus centru. Buvusi reikšmingų kelių sankryžoje, Alanta nukentėjo daugelio istorinių įvykių metu: atremiant priešų puldinėjimus iš vakarų ir rytų, per švedų kariuomenės žygį, Napoleono armijos puolimo ir traukimosi metu, per 1831 m. ir 1863 m. sukilimus, Pirmojo ir Antrojo pasaulinio karo metais.

## [taisyti] Alantos dvaro rūmai

Pagrindinis straipsnis: Alantos (Naujasodžio) dvaro sodyba

Dvaro pastatai pastatyti XIX amžiaus viduryje, XX a. keletą kartų restauruoti. Šiuo metu rūmai dar kartą restauruoti: meniškai išdažyta rūmų išorė, pakeistas skardos stogas ir langai, trinkelėmis išgrįstas takas ir kelias. Atkurtas parkas ir tvenkiniai, gražiai tvarkoma aplinka. Rūmuose yra kultūros įstaigos: Naujasodžio biblioteka, muziejus, parodų salės. Dažnai vyksta pokyliai ir baliai. Dvaro rūmai ir parkas saugomi valstybės.

## [taisyti] VšĮ Alantos technologijos ir verslo mokykla

Žemės ūkio mokykla įkurta 1959 m. Alantos dvaro rūmuose. Septintame – aštuntame dešimtmetyje pagal individualų projektą pastatytas mokymo kompleksas, kuriame yra aktų ir sporto salės, moderniai įrengtos auditorijos, kabinetai ir laboratorijos, kuriuose mokosi 500 moksleivių ir studentų, dirba beveik 50 pedagogų. Išleista daugiau nei 3000 absolventų.

## [taisyti] Bibliotekos

Alantos miestelyje nuo tarpukario metų veikia viešoji biblioteka. Šiuo metu ji įsikūrusi Alantos vidurinės mokyklos patalpose.

Alantos dvaro rūmuose yra Naujasodžio – VšĮ Alantos technologijos ir verslo mokyklos biblioteką. Biblioteka turi atskiras patalpas abonementui, skaityklai, vaikų literatūrai. Įrengtas įspūdingas pasakų kambarys vaikams, muzikos svetainė jaunimui.

Tai viena geriausių respublikos kaimo bibliotekų. Jos vedėjai Elvyrai Satkūnaitei 1996 m. suteiktas „Geriausios Lietuvos bibliotekininkės“ vardas.

## [taisyti] Muziejai

Dvaro rūmuose yra liaudies buities muziejus, kuriame sukaupta per 300 eksponatų. Kasmet muziejų aplanko apie 2000 lankytojų. Šalia liaudies buities muziejaus įkurta VšĮ Alantos technologijos ir verslo mokyklos muziejaus ekspozicija. Alantos dvare, parodų salėse, pastoviai keičiamos ekspozicijos, kuriose savo darbus eksponuoja Lietuvos ir užsienio meno meistrai.

Alantos bažnyčioje yra sakralinio meno ir inventoriaus muziejusm o Ukmergės gatvėje – mokytojo, dailininko, muziko Mykolo Šeduikio muziejus. Seniūnijoje gausu kryžių ir koplytstulpių. Stebuklais garsėja koplytėlė, esanti Janonių kaime.

## [taisyti] Gamtos paminklai ir piliakalniai

Įspūdingas Verpeto kalnas, prie kurio buvo kuriamas filmas „Tadas Blinda“.

Apipintas pasakojimais gamtos ir istorijos paminklas yra Valiulio akmuo, esantis miške netoli Svobiškėlio.

Svarbiausi ežerai yra Liežys (Antaliežių k.), Duobys, Lukštas (Antakščių k.), Vastapas, Kėgžlys (Runionių k.), Suojys.

Apylinkėje yra daugiau nei 10 piliakalnių, svarbesni yra Antakščių, Maišiakulės, Svobiškėlio.

## [taisyti] Nuorodos

- Alantos parapija
- Internetinė svetainė
- Nuotraukos
- VšĮ Alantos technologijos ir verslo mokykla
- Alantos dvaro mini-svetainė
- Alantos dvaro fasadas prieš restauravimą

## [taisyti] Aplinkinės gyvenvietės

|  | Skiemonys – 8 km | UTENA – 31 km Kaniūkai – 12 km Runionys – 4 km |
Laičiai – 5 km |

| Alanta |

NAUJASODIS – 2 km
Gruodžiai – 7 km | Girsteitiškis – 8 km | Avilčiai – 8 km Žiūrai – 11 km MOLĖTAI – 16 km

Rodomas puslapis "http://lt.wikipedia.org../../../a/l/a/Alanta.html"

Kategorijos: Lietuvos miesteliai | Molėtų rajono gyvenvietės

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Ελληνικά
- English